О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 356
от 26.11.2020 г.
За обявяване на конкурс за избор на управител на общинското търговско дружество „ОБЩИНСКИ ГОРИ - ПЕРНИК“ ЕООД, с едноличен собственик на капитала - Община Перник  
На основание чл.21 ал.1 т.9 и ал.2 от ЗМСМА, съгл. чл.147 ал.1, ал.2, вр. чл.137 ал.1 т.5 и чл.144, чл.145 и чл.146 от Търговския закон, чл.11 ал.1 т.3, т.5 и т.6 и чл.25 ал.1, пр. първо и при условията  на Раздел VІІІ -чл.24 ал.1, чл.25-чл.28 от Наредбата за реда и условията за упражняване правата на Община Перник върху общинската част от капитала на търговските дружества и Правилата за провеждане на конкурси за управители на едноличните общински търговски дружества с ограничена отговорност, приети с решение № 153/2012г. от Общински съвет Перник,   като орган, упражняващ правата на едноличния собственик на капитала в „ОБЩИНСКИ ГОРИ - ПЕРНИК“ ЕООД със седалище в гр. Перник  
ОБЩИНСКИ СЪВЕТ РЕШИ:
Обявява конкурс за възлагане на управлението на „ОБЩИНСКИ ГОРИ - ПЕРНИК“ ЕООД с едноличен собственик на капитала - Община Перник, със седалище и адрес на управление в гр. Перник, като процедурата се проведе съгласно Правилата за провеждане на конкурси за управители на едноличните общински търговски дружества с ограничена отговорност, приети с решение № 153/2012г. от Общински съвет Перник, наричани по-долу за краткост ”Правилата”, както следва:
I. Предмет на конкурса: 

Избор на управител на „ОБЩИНСКИ ГОРИ - ПЕРНИК“ ЕООД с едноличен собственик на капитала - Община Перник.

II.    Минимални специфични изисквания към кандидатите:
1.    Образование – висше;
2.    Трудов стаж – най-малко 3 години по предмета на дейност на дружеството или сродна дейност;
3.    Да не са осъждани за престъпление от общ характер, както и да не са лишени от правото да упражняват търговска дейност.

III.    Необходими документи:

1.  Заявление;

2.  Декларация от кандидата за неговото гражданство, както и за обстоятелството, че не е лишен от право да упражнява търговска дейност;

3.  Професионална автобиография;

4.  Нотариално заверено копие на Диплом за завършено висше образование и професионална квалификация;

5.  Свидетелство за съдимост;

6.  Документ за трудов/служебен стаж;

7.  Медицинско свидетелство;

8.  Програма за управление на търговското дружество за целия срок на договора за управление, поставена в запечатан плик, върху който са изписани имената на заявителя и е положен подпис.


IV.    Допълнителни умения и квалификация, носещи предимство на кандидатите:
Съгласно правила за провеждане на конкурси за управители на едноличните общински търговски дружества с ограничена отговорност – Приложение №2.


V.    Критерии за оценка на програмите за управление на кандидатите:

Съгласно правила за провеждане на конкурси за управители на едноличните общински търговски дружества с ограничена отговорност – Приложение №4.


VI.    Начин на провеждане на конкурса:

1. Защита на програмата за развитие на дейността на „ОБЩИНСКИ ГОРИ - ПЕРНИК“ ЕООД за тригодишен период.
2. Събеседване по нормативната уредба.


VII.    Място и срок за подаване на документите за участие в конкурса:

Документите за участие в конкурса се приемат в деловодството на Общински съвет  Перник, пл. „Свети Иван Рилски“ № 1А от деня следващ деня на публикуването на Решението на Общински съвет Перник в един местен вестник, както и на интернет страницата на Общински съвет Перник, най-малко 30 дни преди крайния срок за подаване на заявленията за участие.

Крайният срок за подаване на заявленията за участие, заедно с останалите конкурсни документи е до 04.01. 2021г.

VIII.    Общодостъпно място, на което се обявяват списъците или други съобщения във връзка с конкурса:

Необходимата информация по провеждането на конкурса се предоставя от Общински съвет – Перник и дружеството от деня следващ публикацията на Решението до 04.01.2021г., включително на телефон: 076/60 26 12.

ІХ. Изпълнението на настоящето решение за организацията и провеждането на конкурса се възлага на Председателя на Общински съвет Перник.

Решението е прието на заседание на Общинския съвет, проведено на 26.11.2020г., Протокол № 18 т.31 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

